b'\n_START_ARTICLE_\nArxiu Capitular de Barcelona\n_START_SECTION_\nL\'arxiu paleocristi\xc3\xa0 i visigot i els inicis de l\'arxiu capitular de Barcelona (s. IV-IX)\n_START_PARAGRAPH_\nA Barcelona hi ha bisbes des del segle\xc2\xa0iv i cont\xc3\xa9 documentaci\xc3\xb3 que data la primera catedral de la ciutat al S. VI, per\xc3\xb2 no es conserven documents a l\'arxiu capitular de la ciutat fins al S.IX a causa de la crema dels primers arxius paleocristians i visigots, despr\xc3\xa9s de l\'ocupaci\xc3\xb3 sarra\xc3\xafna de la ciutat._NEWLINE_El 13 de juny de 844, Carles el Calb concedeix a Barcelona la possibilitat de crear un arxiu on comen\xc3\xa7ar la recopilaci\xc3\xb3 de documents del \xc2\xabLibri Antiquitarum\xc2\xbb o Cartulari de la Catedral. Malauradament, d\'aquest segon intent de crear un arxiu capitular a la ciutat de Barcelona, nom\xc3\xa9s en conservem un centenar de documents, ja que el 6 de juliol del 985 la r\xc3\xa0tzia d\'Almansor, cabdill del califat de C\xc3\xb2rdova, cremar\xc3\xa0 de nou l\'arxiu.\n_START_SECTION_\nL\'arxiu medieval i modern (s. IX-XVIII)\n_START_PARAGRAPH_\nRecuperada la ciutat de la r\xc3\xa0tzia, la catedral continua amb la compilaci\xc3\xb3 i conservaci\xc3\xb3 de la documentaci\xc3\xb3, i a l\'octubre del 1011, el sacerdot Vilara donar\xc3\xa0 el primer llibre conegut de la biblioteca auxiliar de l\'arxiu capitular de la ciutat. Aix\xc3\xad l\'arxiu iniciar\xc3\xa0 el creixement (tant de l\'arxiu com de la biblioteca) a trav\xc3\xa9s de l\'adquisici\xc3\xb3 de publicacions, l\'enc\xc3\xa0rrec directe per a la redacci\xc3\xb3 de noves obres o la recopilaci\xc3\xb3 la documentaci\xc3\xb3 referent al Cap\xc3\xadtol._NEWLINE_El 1275, Jaume I li donar\xc3\xa0 el darrer impuls amb l\'autoritzaci\xc3\xb3 de la notaria del Cap\xc3\xadtol (fins a finals del XIX), un dels fons documentals m\xc3\xa9s importants de l\'arxiu. Al S. XIII es crear\xc3\xa0 la notaria pr\xc3\xb2pia i es far\xc3\xa0 el primer ordenament de la seva documentaci\xc3\xb3 i la transcripci\xc3\xb3 dels documents m\xc3\xa9s importants (uns 2.790), que formen els quatre volums del Cartulari de la Seu, anomenat \xc2\xabLibri Antiquitatum\xc2\xbb. El mar\xc3\xa7 del 1383, el Cap\xc3\xadtol ubica l\'arxiu a l\'actual capella de les \xc3\x80nimes a causa del volum que pren l\'arxiu, i al cap de sis anys a la capella de Sant Paci\xc3\xa0._NEWLINE_Al llarg del S. XIV es creen noves s\xc3\xa8ries documentals. En destaquen: Obra, 1325; Administraci\xc3\xb3 de la Caritat, 1331; Testaments de la Pia Almoina, 1331; Resolucions capitulars, 1342; Administraci\xc3\xb3 dels Aniversaris, 1357; Constitucions Capitulars, 1394; etc. En quedar petita la nova ubicaci\xc3\xb3 es divideix la biblioteca i l\'arxiu, creant l\'\xc2\xabArxiu vell\xc2\xbb, que al cap d\'un segle es destinar\xc3\xa0 a la conservaci\xc3\xb3 de la documentaci\xc3\xb3 en fase inactiva. El primer bibliotecari conegut ser\xc3\xa0 Monsenyor Pere Oller, i el primer arxiver de la seu Guillem de Clariana._NEWLINE_El juliol del 1523, el notari barcelon\xc3\xad Joan Vilana \xc3\xa9s nomenat arxiver de la seu i estableix les directrius que regulen l\'arxiu i la feina dels seus arxivers. Sota el seu mandat s\'instal\xc2\xb7lar\xc3\xa0 l\'arxiu sobre la galeria de la part de l\'Evangeli de la catedral, el 1535, instal\xc2\xb7lacions que es coneixeran com a \xc2\xabArxiu major\xc2\xbb. Monsenyor Francesc Tarafa i \xc3\x87avall, successor de Vilana, comen\xc3\xa7ar\xc3\xa0 a sistematitzar l\'elaboraci\xc3\xb3 dels sp\xc3\xa9cula i inventaris de l\'arxiu de la catedral, tasca que continuar\xc3\xa0 Jaume Caresmar.\n_START_SECTION_\nDeclivi i reordenaci\xc3\xb3 definitiva (s. XIX i XX)\n_START_PARAGRAPH_\nAl segle\xc2\xa0xix l\'arxiu perd, progressivament, el seu valor administratiu. El 1869, per ordre governativa, tancar\xc3\xa0 durant una d\xc3\xa8cada: ser\xc3\xa0 abandonat i els seus fons restaran desordenats. M\xc3\xa9s endavant, Monsenyor Josep Mas i Dom\xc3\xa8nech reorganitzar\xc3\xa0 i catalogar\xc3\xa0 els seus fons, n\'ordenar\xc3\xa0 els pergamins en quatre s\xc3\xa8ries integrades per unes 10.000 unitats i publicar\xc3\xa0, en quatre volums, les regestes del cartolari de la catedral. Durant la guerra civil a l\'estat espanyol l\'arxiu canviar\xc3\xa0 d\'ubicaci\xc3\xb3, primer al convent de l\'Esperan\xc3\xa7a, i els incunables a la biblioteca de Catalunya, i el 1938, al monestir de Pedralbes, i algunes s\xc3\xa8ries a Viladrau o al Montseny fins a l\'any 1939, que amb la vict\xc3\xb2ria feixista, l\'arxiu torna a la seva seu original._NEWLINE_Aleshores, Montsenyor Sanabre i Sanrom\xc3\xa0 (el nou arxiver dioces\xc3\xa0) comen\xc3\xa7a el reordenament i el 1948 en publica l\'inventari definitiu. A partir del 1951 l\'arxiu publica la revista \xc2\xabScr\xc3\xadnium\xc2\xbb, uns 22 volums amb diversos monogr\xc3\xa0fics d\'hist\xc3\xb2ria i bibliografia referent als seus fons documentals._NEWLINE_Als anys seixanta s\'obre l\'arxiu a l\'exterior i es recobra com a arxiu de consulta per a tots els investigadors. El 1965 comencen les obres de la nova seu de l\'arxiu sobre les dues naus del claustre i amb equipaments punters. Tamb\xc3\xa9 es fa una revisi\xc3\xb3 completa i s\'intenten refer les s\xc3\xa8ries originals de l\'arxiu, abans de la seva definitiva instal\xc2\xb7laci\xc3\xb3 en la nova seu. Finalment el 3 de maig de 1969 s\'inauguren les noves depend\xc3\xa8ncies de l\'arxiu.\n_START_SECTION_\nEdifici\n_START_PARAGRAPH_\nL\'arxiu, se situa definitivament en les dues terrasses superiors de les naus del claustre. Aquestes instal\xc2\xb7lacions serviran per clausurar les que anteriorment ocupava l\'arxiu, tamb\xc3\xa9 en la mateixa catedral de Barcelona, des del 1535. Aquestes disposen de Biblioteca, sala de lectura i dip\xc3\xb2sit amb una capacitat de 1.400\xe2\x80\xafm lineals.\n_START_SECTION_\nFons\n_START_PARAGRAPH_\nL\'arxiu capitular de Barcelona \xc3\xa9s un dels m\xc3\xa9s complets de l\'estat espanyol. Malgrat no disposar dels documents paleocristians i visigots, i havent perdut part dels documents originals de la seva segona etapa el 985, disposem en ell d\'abundant documentaci\xc3\xb3 des del S. IX i fins al S. XVIII. En aquest per\xc3\xadode l\'arxiu esdev\xc3\xa9 una pe\xc3\xa7a clau en l\'estudi de la hist\xc3\xb2ria de la ciutat comtal i d\'algunes poblacions del bisbat de Barcelona._NEWLINE_Malgrat no disposar d\'una interf\xc3\xadcie digital avan\xc3\xa7ada, els arxius estan adequadament catalogats i tots ells han estat publicats i revisats diverses vegades. A continuaci\xc3\xb3 llistem els continguts dels seus fons, que contenen documents, alhora, de diverses institucions en depenen._NEWLINE_I. Obra de la Catedral_NEWLINE_1. lLibres d\'Obra 1325-1999 274_NEWLINE_2. Albarans 1451-1824 164_NEWLINE_3. Altres llibres de l\'obra 1438-1913 24_NEWLINE_4. Fa\xc3\xa7ana 1829-1917_NEWLINE_5. Documents diversos 1977-1988_NEWLINE_6. "Ius tabulae" ("Esposalles") 1451-1905_NEWLINE_II. Sagrist\xc3\xada_NEWLINE_1. Sagrist\xc3\xada en general 1383-1816_NEWLINE_- Albarans 1452-1824_NEWLINE_- Altres llibres 1377-1989_NEWLINE_2. Llibres sacramentals:_NEWLINE_- Batetjos 1535-1999_NEWLINE_- Esborranys de batetjos 1871-1999_NEWLINE_- Decrets d\'esmena 1607-1999_NEWLINE_- Confirmacions 1693-1999_NEWLINE_- Matrimonis 1573-1999_NEWLINE_- \xc3\x92bits 1560-1999_NEWLINE_- Parroquies provisionals de Barcelona 1822-1824_NEWLINE_3. Escolans 1589-1820_NEWLINE_- Escolan\xc3\xada 1980-1992_NEWLINE_- Lluminaria 1407-1828_NEWLINE_4. Capelles de la Catedral 1305-1999_NEWLINE_5. Comfradies de la Catedral 1354-1986_NEWLINE_CAP\xc3\x8dTOL_NEWLINE_I. Constitucions i Secretar\xc3\xada_NEWLINE_A/ Constitucions_NEWLINE_1. Privilegis pontificis i reals 876-1972_NEWLINE_2. Ordenaments 1308-1986_NEWLINE_3. Resolucions1343-1999_NEWLINE_4. Manuals capitulars 1602-1839_NEWLINE_5. Llibres de la visita pastoral_NEWLINE_- sede vacante 1576-1766_NEWLINE_- Altres 1941-1954_NEWLINE_B/ Secretar\xc3\xada_NEWLINE_1. Secretar\xc3\xada general 1840-1999_NEWLINE_2. Esborranys d\'actes capitulars 1766-1999_NEWLINE_3. Correspond\xc3\xa8ncia 1505-1599_NEWLINE_4. Comissions 1550-1803_NEWLINE_5. Llibres d\'assist\xc3\xa8ncia a cor 1628-1999_NEWLINE_6. Llibres de torns 1524-1971_NEWLINE_7. Llibres de col\xc2\xb7lacions 1473-1963_NEWLINE_8. Estad\xc3\xadstica capitular s.XVIII-1993_NEWLINE_II. Dignitats i oficis_NEWLINE_1. Ardiaconat Major 1434-1845_NEWLINE_2. Deonat 1415-s.XX_NEWLINE_3. Ardiaconats Forans 1495-s.XIX_NEWLINE_4. Dignitats Reals 1455-1752_NEWLINE_5. Sacristia Major 1478-1831_NEWLINE_6. Arxiu capitular s.XV-1999_NEWLINE_7. Notar\xc3\xada Capitular 1292-1862_NEWLINE_III. Procuras_NEWLINE_1. D\xc3\xa8cima, Subsidi i Excusat 1297-1849_NEWLINE_2. Lezdas de Mediona y Real ss.XIII-XIX_NEWLINE_3. Llegats de llibres "Extravagants" 1267-1950_NEWLINE_4. Cisma d\'Occidente s.s.XIV-XV_NEWLINE_IV. Mensa Capitular_NEWLINE_1. Administraci\xc3\xb3 general de la Caritat 1331-1836_NEWLINE_2. Prepositures 1279-1894_NEWLINE_3. Censsos i cen\xc3\xa7als 1343-1897_NEWLINE_4. Beneficis 1299-1914_NEWLINE_5. Priorats 1313-1827_NEWLINE_6. Capellan\xc3\xades y Vicar\xc3\xades 1395-1829_NEWLINE_7. Causes P\xc3\xades 1461-1925_NEWLINE_8. Aniversaris s.XIII-1972_NEWLINE_9. Mises 1496-1999_NEWLINE_10.Pastrim (pa i carnicer\xc3\xada) 1403-1820_NEWLINE_11.Manna (funer\xc3\xa0ria) 1505-1833_NEWLINE_13.Hospitals 1375-1997_NEWLINE_14. Ploms de la "Caritat" 1549-1846_NEWLINE_V. P\xc3\xada Almoina_NEWLINE_A/ Llibres notarials_NEWLINE_1. "Liber iudiciarius" 1515-1736_NEWLINE_2. \xc3\x81pocas de la Pia Almoina 1431-1649_NEWLINE_3. Arrendaments 1563-1760_NEWLINE_4. Testaments 1331-s.XVIII_NEWLINE_5. Procures i altres llibres ss.XV-XVIII_NEWLINE_6. Capbrevaci\xc3\xb3 1347-1783_NEWLINE_B/ Administraci\xc3\xb3_NEWLINE_1. Ingressos:_NEWLINE_-Censos i censals 1325-1756_NEWLINE_-Morabetins i Llevadors 1508-1749_NEWLINE_-Capbrevaci\xc3\xb3 de Carnisser 1297-1531_NEWLINE_-Laudemis 1395-1729_NEWLINE_2. Despeses_NEWLINE_-Administraci\xc3\xb3 general de la Pia Almoina 1284-1820_NEWLINE_-Albarans 1353-1822_NEWLINE_-Majordomia 1343-1683_NEWLINE_-Ministral 1533-1635_NEWLINE_-Llibres de Porcions 1427-1855_NEWLINE_3. Administracions for\xc3\xa1nies (75 poblacions) ss.XIII-XIX_NEWLINE_VI. Processos ss.XIII-XX_NEWLINE_VII. Miscel\xc3\xa1nea ss.XII-XX\n_START_SECTION_\nServeis\n_START_PARAGRAPH_\nL\'arxiu disposa d\'una biblioteca auxiliar on figuren tots els estudis monogr\xc3\xa0fics que s\'han fet sobre la catedral i els seus monuments hist\xc3\xb2rics i art\xc3\xadstics. Tamb\xc3\xa9 disposa de servei de reprografia.'